El certamen de música Morvedre Rock dona a conéixer els guanyadors de l'edició 2020
22 de juliol 2020

![](/media/mocdhipg/45_c_fotogrupo.jpg)  

Diumenge passat, 12 de juliol, va tindre lloc als jardins del Casino de la Gerència del Port de Sagunt l'últim dels concerts del Morvedre Rock, en el qual van actuar en directe cinc grups de la comarca i de la Comunitat Valenciana seleccionats per a participar en el certamen. Morvedre Rock és un certamen organitzat per l'associació Cultural Klavija, amb la col·laboració de l'Ajuntament de Sagunt a través del departament de Joventut i Infància, l'objectiu de la qual és fomentar la música en directe i promocionar als grups de música jóvens de la comarca.

D'entre tots els que van actuar en totes dos modalitats, els grups que han resultat guanyadors són Lithium en modalitat A (grups del Camp de Morvedre) i Sexy Sugar en modalitat B (grups de la Comunitat Valenciana). Estos grups actuaran en l'edició 2021 d'un dels dos macrofestivals que s'organitzen a la ciutat, bé el Festival Music Port Fest o el Festardor. Des de l'organització del festival destaquen la gran qualitat dels concerts realitzats que va posar difícil al jurat la decisió final.​

![](/media/4n3pwfnr/45_c_sexysugar.jpg)D'una banda, Lithium és una banda local amb quasi 10 anys d'experiència que recentment ha presentat el seu nou treball en format EP titulat _La Misma Piel_. Amb un tall més agressiu i contundent, este disc fusiona el metall més sincer amb tocs d'altres estils, com l'electrònica. D'altra banda, el grup Sexy Sugar és una banda de Castelló formada en 2018. Actualment estan preparant el seu EP de presentació, gravat i masteritzat en els Rockaway Studios, que conté quatre cançons que combinen el rock & roll més guitarrer amb píndoles d'altres estils com funk, blues o soul.  

*   [](http://www.facebook.com/sharer.php?u=https://aytosagunto.es/va/actualitat/el-certamen-de-musica-morvedre-rock-dona-a-coneixer-els-guanyadors-de-l-edicio-2020/ "Facebook")
*   [](http://twitter.com/share?url=https://aytosagunto.es/va/actualitat/el-certamen-de-musica-morvedre-rock-dona-a-coneixer-els-guanyadors-de-l-edicio-2020/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-certamen-de-musica-morvedre-rock-dona-a-coneixer-els-guanyadors-de-l-edicio-2020/ "Linked In")
*   [](mailto:?body=https://aytosagunto.es/va/actualitat/el-certamen-de-musica-morvedre-rock-dona-a-coneixer-els-guanyadors-de-l-edicio-2020/)